b'\n_START_ARTICLE_\nNatrio lempa\n_START_PARAGRAPH_\nNatrio lempa - ap\xc5\xa1vietimo \xc4\xaftaisas, kuriame \xc5\xa1vies\xc4\x85 skleid\xc5\xbeia su\xc5\xbeadinti natrio garai. Natrio spektras susideda i\xc5\xa1 dviej\xc5\xb3 siaur\xc5\xb3, labai arti esan\xc4\x8di\xc5\xb3 linij\xc5\xb3 (589,0 and 589,6 nm). Jos yra matomoje spektro dalyje, tod\xc4\x97l (skirtingai nuo fluorescencin\xc4\x97s lemput\xc4\x97s) nereikalinga jokia \xc5\xa1viesos transformacija. Tai efektyviausias i\xc5\xa1 vis\xc5\xb3 \xc5\xbeinom\xc5\xb3 elektrini\xc5\xb3 \xc5\xa1viesos \xc5\xa1altini\xc5\xb3._NEWLINE_\xc5\xa0viesos elementas yra stiklinis vamzdelis, kuriame esama natrio ir \xc5\xa1iek tiek inertini\xc5\xb3 duj\xc5\xb3. Neveikian\xc4\x8dioje lempoje natris yra kietoje b\xc5\xabsenoje. \xc4\xaejungta lempa kur\xc4\xaf laik\xc4\x85 \xc5\xa1vie\xc4\x8dia blausia rausva \xc5\xa1viesa. Natriui lempos viduje virtus garais, ji \xc4\xafsi\xc5\xbeiebia visa galia. \xc5\xa0is vamzdelis apgaubiamas i\xc5\xa1oriniu stiklo gaubtu kuris gerai praleid\xc5\xbeia matom\xc4\x85 \xc5\xa1vies\xc4\x85 bet sulaiko infraraudonuosius spindulius. Natrio lempos galia gali b\xc5\xabti nuo 10 iki keli\xc5\xb3 \xc5\xa1imt\xc5\xb3 vat\xc5\xb3.\n_START_SECTION_\nNaudojimas\n_START_PARAGRAPH_\nNatrio lempos da\xc5\xbeniausiai naudojamos gatvi\xc5\xb3 ar saugom\xc5\xb3 teritorij\xc5\xb3, patalp\xc5\xb3 ap\xc5\xa1vietimui. \xc5\xa0ios taikymo srityse ekonomi\xc5\xa1kumas, pastovus \xc5\xa1viesumas ir neakinanti \xc5\xa1viesa yra svarbiau nei savitas, spalvas skirti trukdantis spektras._NEWLINE_Kavin\xc4\x97se ar \xc4\xafstaigose kai kada naudojamos auk\xc5\xa1to sl\xc4\x97gio natrio lempos, kuri\xc5\xb3 konstrukcija pana\xc5\xa1i, ta\xc4\x8diau spektras pana\xc5\xa1esnis \xc4\xaf saul\xc4\x97s \xc5\xa1viesos.'